
Aruba Airlines a haya 
permiso pa opera 
avion tipo CRJ-200 

DIABIERNA mainta na Directie Luchtvaart a 
tuma lugar e firmament di un permiso pa Aruba 
Airlines mes por opera y maneha e tipo nobo di 
avion CRJ-200. 

Den e ultimo lunanan e tipo di avion aki taba- 
ta wordo opera pa un compania Canades, cual 
tabata realisa buelonan entre e islanan Aruba, 
Corsou y Bonaire. Mientrastanto, Aruba Air- 
lines tabata den preparacion, hunto cu Directie 
Luchtvaart, pa haya e certificacion y aprobacion 
pa nan mes por opera e tipo di avion aki. 

E proceso di certificacion tabata hopi extenso y 
a dura varios luna, cual ta encera, e.o., e pro- 
ceso pa desaroya y aproba manual, proceduran- 
an, checklists, dunamento di training, inspecci- 
onnan di e compania, e avion y su procesonan 
y tambe buelonan di demostracion. Na final di 
tur esaki Aruba Airlines a sa di demonstra cu 
e ta cumpb cu e tur e rekisitonan cu Directie 
Luchtvaart ta exigi (basa riba e reglanan inter- 
nacional di ICAO), y awor Aruba Airlines por 
bula e avion cu nan mesun pilotonan y mantene 
esaki cu nan propio mecaniconan. 

Minister Chris Romero, como titular di e cart- 
era di Transporte, ta gradici e profesionalnan 
di Directie Luchtvaart p’e trabou desplega y 
na mes momento ta felicita Aruba Airlines cu 
e logro grandi aki. Ta spera cu esaki lo ta un 
cuminsamento pa expande e flota di CRJ-200 y 
tambe cu lo bin destinacionnan nobo. 

Mcmdo Policial pa 
motibo di seguridad 
no ta menciona 
unda lote grandi 
confisca ta warda 





TABATA dialuna pasa den oranan di madruga Guardacosta a 
intercepta un tugboat bou nomber di “GRACIA” den awa- 
nan teritorial di Aruba. Durante un investigacion riba e 
tugboat aki a bin descubri un cargamento basta grandi di 
droga, mas di 2200 kilo di cocaine. 

Tabata den curso di e siman aki, a sali informacion cu e 
droga cu tabata na Mariniers Kazerne lo a wordo transpor- 
ta pa Warda di Polis na Macuarima Esaki tabata motibo cu 
Mando Policial a reacciona, mas ainda ora cu e propio Polis- 
nan di Santa Cruz a laga sa di pone trabao abao, mirando 
cu esaki por afecta nan salud. 


Mirando y teniendo diferente rumornan cu ta bayendo rond 
na unda e droga ta warda, KPA a laga sa cu a translada 
esaki na un lugar mas sigur cu no por ser divulga pa seguri- 
dad den cuadro di investigacion. 

Mando Policial ta conciente di e riesgo pa cu salud y cu bi- 
enestar di e Polis cu ta den sercania di e droga. Trahando 
hunto cu e departamentonan den cuestion riba nivel di se- 
guridad nos lo percura p’e lote grandi aki no ta dañino pa 
salud pa ser humano y e lo ta na un lugar adecua, segun e 
comunicado di KPA. 


Segun Mando Policial den un colaboracion estrecho entre 
Ministerio Publico y KPA, KPA a confisca e droga pa mas 
investigacion. Pa motibonan di seguridad pa cu e magnitud 
grandi di droga cu a wordo confisca, Cuerpo Policial Aruba 
tin un procedura pa cu e maneho pa warda un lote asina 
grandi. Diferente factor ta hunga un rol den cuadro di un 
investigacion asina grandi. 

Pesey nan no por divulga na unda e lote grandi lo ser warda 
of ta warda pa seguridad di e coleganan y tambe p’e inves- 
tigacion. 


Un experto policial a laga sa, cu e no por compronde con Alto 
Comisario hunto cu su staf por a duna permiso na Ministe- 
rio Publico pa warda dicho cargamento na un Warda di Po- 
lis. Ningun, pfero ningun Warda di Polis ta traha ni adecua 
p’esako. Mando Policial mester sa cu tin cu vigila na prome 
lugar, semper bienestar di su miembronan. 

Hefe di KPA y no Ministerio Publico tin ultimo palabra 
tocante di cualkier asunto, mirando e enbergadura cu por 
atacha seguridad di Polis. E Lb Ham ambtsinstructie Korp- 
schef ta masha cla den esaki. 

KPA investigcmdo persecucion di 
Polis riba motociclista accidenta 


DEN fin di siman a tuma lugar un caso di persecucion cu na 
final tabatin un accidente unda cu e motociclista a keda se- 
riamente herida. E ta un caso cu ta wordo hopi comenta riba 
rednan social. 

Diabierna atardi KPA a saca un comunicado di prensa den 
cual nan ta bisa cu nan a tuma nota riba rednan social dis- 
gusto y reaccionnan negativo y rumornan coriendo rond to- 
cante un incidente cu a tuma lugar recientemente na rotonde 
di Seroe Patrishi. 


N’e momentonan aki ainda investigacion ta tumando lugar di 
parti di Cuerpo Policial. “Comunidad por keda trankil cu nos 
tin nos agentenan policial profesional cu ta haciendo e inves- 
tigacion aki,” segun e declaracion di KPA. 

Ta trata di un caso unda cu un funcionario policial a duna 
un motociclista ordo pa para, pero el a sigui core. A sigui un 
persecucion for di banda di Dakota te n’e rotonde di Seroe Pa- 
trishi ora cu, pa motibonan cu ta bou di investigacion y no ta 
mucho cla ainda, e hoben a perde control y a dal abou. 
Fotonan cu ta circula ta mustra con su cara a keda cu hopi le- 
sion, pero tambe na otro parti di su curpa. 

E hoben aki mester wordo manda Colombia, pero a resulta cu 
su paspoort a caduca, y no ta trata di un pasaporte Hulandes. 
E procedura pa haya un paspoort nobo ta andando. 

Ayera diabierna 18 di oktober tabata 

Dia Internacional di Contrabanda y Traficacion di persona 

y den ley di Aruba esaki ta hancra den articulo 239 di Codigo Penal 



DURANTE conferencia di prensa Minister Andin Bikker 
a splica cu traficacion di hende ta hopi amplio y esun mas 
conoci ta hendenan cu ta paga sumanan pa nan drenta na 
un forma ilegal via Aruba su fronteranan. 

Los di esey tambe ta den cuadro cu hendenan ta haya nan 
mes den situacion cu nan ta casi den un situacion di sclavi- 
tud moderno y cu esey tambe ta algo castigabel. 

Basa riba tratadonan internacional Aruba ta parti di dje y 
tin un MOU cu diferente pais riba esaki. Minister Bikker a 
splica cu recientemente den Reino a renoba un MOU un par 
di luna pasa durante reunionnan di JVO y tambe Aruba tin 
su unit di Mensenhandel, Mensensmokkel pa cumpli cu e 
tratado internacional y obligacionnan cu ta sali for di esaki. 
Presente n’e conferencia di prensa diabierna mainta tabata 
Fiscal sra. Wildeman, kende ta encarga cu Mensenhandel, 
Mensensmokkel Unit y tambe sra. Baarh Richardson unda 
cada uno a adresa cierto punto riba traficacion di hende. 

Minister Bikker a sigui bisa cu den cuadro di sosten pa loke 
ta proteha Aruba su frontera, Hulanda un par di siman 
pasa a destina fondonan adicional pa dedica entre otro, 
specificamente na prevencion di combatimento di trafica- 
cion di hende. 

Fiscal Wildeman den conferencia di prensa a bisa cu ta im- 
portante pa sa riba Dia Internacional contra Traficacion di 
Hende, cu Aruba ta cerca di pais cu hendenan cu dificil- 
mente tin un calidad di bida y pa pone un pan riba mesa. 


E hendenan aki ta sali busca un mihor bida y esey ta Aru- 
ba, pasobra nan por yega Aruba hopi facil. 

Ultimo tempo hopi hende ta bin di Venezuela y sigura esaki 
no ta nada nobo. E hendenan aki ta bin Aruba, pasobra na 
nan pais e situacion di bida t’asina malo y aki na Aruba nan 
por gana placa. Pa nan yega Aruba nan ta haci esaki via 
botonan y via investigacion cu Ministerio Publico a haci a 
saca afo cu tras di esaki tin un organisacion criminal. 

Un organisacion grandi cu e personanan ta haci uzo di nan 
servicio pa nan sali di Venezuela. Nan mester paga hopi 
placa si nan kier yega Aruba y hopi di e hendenan aki ta 
hinca nan mes den debe y nan mester percura pa nan haya 
e placa aki bek. 

Nan ta percura pa ora nan haya trabou aki na Aruba nan 
ta mara n’e debe pa paga bek y despues wak kico nan mes 
por gana via ki trabou cu nan por haya pa haci. 

Si duna e hendenan aki trabou kisas ta haci uzo di nan 
pa tiki placa pa tene cura limpi of haci construccion na un 
cas. Esey kiermen cu un local por haci su mes culpabel cu 
mensenhandel y mensensmokkel. 

Fuera di e situacion aki e Venezolano ta keda manda placa 
Venezuela, pero tambe nan ta keda deteni. 

Den investigacion por mira cu nan ta bay Venezuela, pero 
debi cu e situacion di na pais no a cambia nan ta bolbe bin 
Aruba y cerca mesun hendenan cu a yega di duna nan tra- 
bou. Debi n’e situacion aki na Aruba tin hende ta lanta ar- 
beidsbureau y esaki por mira den straffelijke onderzoeken 
y e trahadornan ta Venezolano y nan ta traha duro pa poco 
placa. Tambe ta duna e Venezolanonan caminda di keda y 
nan ta biba den un cas cu hopi hende hunto, pasobra nan 
kier duna tiki placa na unda nan ta keda. Nan no ta haci 
esaki, pasobra nan kier, pero pasobra nan mester cumpli cu 
situacion na nan cas y esey tambe ta mensenhandel. 

Riba e situacion aki mester actua y habri nos wowonan. 
Nos no a yega eyainda no, pero ta trahando duro pa yega 
eynan y haya opvang p’esnan cu ta bira victima di esaki. 

Fiscal Wildeman a bisa cu mester keda pendiente di tur 
loke ta pasa, special si un hende kier traha pa un tiki cen cu 
kisas ta un Venezolano, pero tambe tin otro hende di otro 
pais den e situacion aki. 

Si Gobierno no percura pa claridad 

Ne ta keda nada etre di subi caya 

Segun Presidente di Simar, sra. Josephine Albertus 



CANTIDAD grandi di mae- 
stro a acudi n’e yamada haci 
pa Simar pa un reunion infor- 
mative, unda sigur algo mas di 
500 maestro a participa. Por a 
mira tambe presencia di repre- 
sentantenan sindical manera 
SEPPA, SPA, SADA, unda tur 
hunto a vocifera nan opinion 
riba e tema di indexering. 

Segun Presidente di Simar, 
Josephine Albertus na final e 
miembronan a dicidi cu si Gobi- 
erno no percura pa tin claridad 
riba e topico aki, cu no ta keda 
otro di bay den accion. 

Den e accion aki, tur sindicato 
lo uni pa demostra forza y de- 
manda pa haya splicacion di 
Gobierno pakico no duna nan 
indexering na razon di 3.6%. 


Kier men lo subi caya, pasobra 
esaki ta un derecho adqueri for 
di 2008, pasobra indexering ta 
un derecho adqueri, maske cu 
Gobierno awe ta bisa cu e no 
ta un derecho, pero lo por duna 
indexering, si por. Pero Presi- 
dente di Simar no ta comparti 
e opinion aki, pasobra na 2004 
e sindicatonan a acorda cu Go- 
bierno. 

For di april ultimo, Gobierno a 
bin ta wanta e sindicatonan y 
pesey awor cu tur sindicato ta 
den opinion, lo tin cu dicidi ki 
dia e otro paso pa tuma ta. 
Diamars Simar lo informa su 
miembronan ki decision nan 
a tuma y lo anuncia cual t’e 
siguiente accion pa tuma. Y 
manera por conclui cu miem- 
bronan no ta dispuesto pa sinta 
warda, pero kier subi caya. 



LIDERNAN SINDICAL 

Mientrastanto ayera mainta, e lidernan 
sindical di SADA, SPA, SEPPA Y SIMAR 
a reuni na sede di Simar, unda a conclui 
cu mesun decisionnan. Na mes momento 
a drenta un carta di Gobierno, unda ta in- 
vita e sindicatonan pa un reunion otro si- 
man diabierne mainta. 

Edward Maduro, vocero di dicho sindi- 
catonan ya a laga sa cu lo atende dicho 
reunion, pero ta di spera cu Gobierno bin 
cu un proposicion. Nan tin 8 luna caba ta 
warda y no ta dispuesto pa sigui cu e wega 
di Gobierno. 

Mientrastanto casi tur e sindicatonan 
aki y caba tin mandato di nan miembro- 
nan, esta “Subi Caya! No por michi cu un 
derecho ya adqueri! 



'. | r+| MLt *HUM 


ARE V0U LOOKfNG FOR A NEW 
CHALLENGE? 

WE HAVE A VACANCY FOR AN 
APPLICATION & SOLUTIONS 
ENGINEER 

Vislt our website www.cbarub3.org for more 

Copia di ley di iniciativa pa regla integridad 
di mandatarionan entrega na Prome Minister 



DIABIERNA atardi, Prome Minis- 
ter Evelyn Wever-Croes a recibi for 
di man di Parlamentarionan Edgard 
Vrolijk, Rocco Tjon y Endy Croes copia 
di e Ley Iniciativa pa regla integridad di 
mandatarionan. 

E Parlamentarionan di fraccion di MEP 
a traha riba e ley di screening di man- 
datarionan y a entrega esaki algun luna 
pasa. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


10 vrd 


Buck', 


Small 


Despues di a haci e cambionan sugeri pa Raad van Advies, 
e Ley di Iniciativa a wordo entrega na Presidente di Parla- 
mento p’e por wordo trata den Parlamento. 

Diabierna merdia, e Parlamantarionan a entrega un copia di 
e Ley di Iniciativa na Prome Minister. 

Ley di Screening di mandatarionan ta un di e pilarnan pa 
construi e fundeshi di Integridad den gobernacion cu regla 
y Codigo di Conducta na cual mandatarionan mester atene 
nan mes na dje. Den e ley ta stipula ki consecuencia tin ora 
viola reglanan di integridad. Manera Prome Minister a an- 
uncia anteriormente, e ley a keda cla den e di dos mitar di 
aña p’asina e por wordo trata den Parlamento. 

“Gabinete Wever-Croes lo logra e meta di trece integridad, 
transparencia y bon gobernacion den Gobierno. Pabien n’e 
Parlamentarionan cu a traha riba e ley di iniciativa aki y 
danki pa boso dedicacion y compromiso pa crea un mihor 
Aruba’, Prome Minister Evelyn Wever-Croes a expresa. 

Temporada di hortamento di cabrito a 
cuminsa y nos di Bureau City Inspector 
kier pidi tur criador pa pone bon tino 



BCI ta haña un yamada cu na Savaneta patras 
di tanki di WEB, ladron a bishita cunucu di sr. 
J. Henriquez caminda cu e ladronnan a bay cu 
ciferente cabrito y carne di e sr. Henriquez. 
Team BCI a presenta mesora n’e sitio y a con- 
stata cu enberdad a tuma lugar un ladronisia 
di cabrito y carne. E individuonan a bay cu 
varios bestia y a laga un di nan mara ainda. 
Den nomber di Bureau City Inspector nan kier 
a pidi tur criadornan di bestia pa wak bon pa 
nan bestia y alabez corda marca bo bestianan 
p’asina bo por tin bo prueba. 

Diferente instancia a wordo poni na altura... 


Johnsen 

notary services 

AUCTION 
THURSDAY 
NOVEMBER 21,2019 


On Thursday November 21, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 

CALABAS 18-A 

standing on a parcel of public land, 748 m2 in size, situated at 
Calabas in Aruba, locally recorded as First department Section 
L number 3526. The lease rights will expire on March 22, 2060. 

Starting bid: to be announced 


A residential house, locally known as 


LAGO HEIGHTSTRAAT 34 


standing on a parcel of public land, 834 m2 in size, situated 
at San Nicolas in Aruba, locally recorded as Fourth 
Department Section D number 440. The lease rights will 
expire on March 29, 2079. 

Starting bid: to be announced 


AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

A private bid can be submitted until November 6, 2019, 5 PM. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 


For more information: 


WWW.JOHNSONNOTARY.COM 

Di acuerdo cu varios reaccion recibi 

No mag lubida con Gobierno di MEP 
a laga Bestuurskantoor na 2009 

Ta AVP y su boluntarionan a rescate e edificio aki 



< Sigui na pagina 9 > 

< Continua di pagina 8 > 




AWE MEP, POR y RED ta pronkia cu e ed- 
ificio cu MEP a laga den decandencia y kier 
a bende. E edificio cu RED kier a destrui y 
kima! 

Ta cu ayudo boluntario di pueblo, AVP a 
cuminsa drecha y rescata e edificio bunita 
aki na 2009. Pa refresca nos memoria, ata 
aki Mike a bishita e edificio sera y pesta cu 
paloma, manera MEP a bay lagu’e na 2009! 
Hypocresia ta un don cu MEP POR y RED 
ta domina bon! 

MEP a lubida of play lubida cu ta nan a 
bandona e edificio y lag’e den decadencia. 
Ta un edificio cu nan a neglisha y a laga 
bira un cas pa paloma. Ta Mike Eman hun- 
to cu pueblo a scapa e edificio aki y laga nan 
haci’e un edificio historico pa nan no bende 
nunca mas. 

Ta Gobierno anterior a cuminsa cu e proyec- 
to aki. T’e Gobierno anterior a traha e parti 
cu ta Cocolishi prome. Y despues mester a 
sigui cu e parti dilanti cu tabata e Bestuur- 
skantoor prome. 

MEP tabata cherche di e efificio y grita 
“Mega debe, mega debe!! Awor nan mes ta 
pronkia cu e edificio. Bay ta hipocrita! Si 
no tabata pa Mike Eman, awe nan no por 
a para riba balcon y admira e hotel nan di- 
lanti cu tambe ta un proyecto di AVP.... 


Johnson 

notary services 

AUCTION 
THURSDAY 
NOVEMBER 21,2019 

On Thursday November 21, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 

ZEEWIJK 40-Q 

standing on a parcel of public land, 417 m2 in size, situated at 
Zeewijk in Aruba, as further described in measure document # 
5 / 2006. 

The lease rights will expire on July 29, 

Starting bid: to be announced 


A residential house, locally known as 

PAPILON 89-X 

standing on a parcel of full ownership land, 498 m2 in size, 
situated at Papilon in Aruba, as further described in 5 R 
98/1900, with index D 13037. 

Starting bid: to be announced 


AUCTION NOTARY: T.R. JOHNSON 

• The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

• The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• A private bid can be submitted until November 6, 2019, 5 PM. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 



WWW.JOHNSONNOTARY.COM 

Accidente entre bus di Arubus y 
un auto, a laga 5 persona herida 







DIAHUEBS anochi algo pasa di 
8’or y mey ta sosode un accidente 
frontal cu 5 persona herida, en- 
tre un bus y un Mitsubishi SUV, 
shinishi. Esaki a sosode na altura 
di La Granja Savaneta. Mesora a 
manda pidi pa presencia di Polis y 
ambulance cu urgencia. 

Na yegada nan a bin compronde 
cu e bus di Arubabus tabata bay- 
endo direccion pabou y su dilanti 
di golpi ta brake dos auto pa bira 
na nan man robes. E chauffeur di 
bus pa evita di dal tras di e au- 
tonan aki a hala na su man robes 
y a dal frontal contra e Mitsubishi 
SUV cu tabata biniendo di direc- 
cion contrario. E chauffeur di bus 
no por a baha caminda na su man 
robes dor cu tin trabounan andan- 
do, tin buraco cu sero di tera na 
banda di e caminda. 

E impacto tabata hopi fuerte y a 
laga e chauffeur di e Mitsubishi 
herida cu sla na cara y cabes. E 
chauffeur di e bus tambe a keda 
herida y mas tres pasahero den e 
bus. Tur 5 herido a wordo trans- 
porta cu ambulance pa hospital. E 
auto y e bus a haya hopi daño ma- 
terial. Polis a cera e caminda, for 
di rotonde Pos Chikito. E trafico a 
wordo desvia via e caminda patras 
y tabata hopi pega. 

ARUBUS 

Sannin Daou, Relacionista Publi- 
co di Arubus, a emiti un declara- 
cion cu ta bisa Arubus NV ta tuma 
tur medida necesario pa garantisa 
siguridad di su usuarionan. 
Relaciona cu e accidente cu a tuma 
lugar diahuebs anochi entre un 
bus y un vehiculo particular, Ge- 
rencia di Arubus NV ta informa e 


medidanan inmediato cu a wordo 
tuma. 

Seguridad di nan usuarionan ta 
prioridad principal pa nan com- 
pania. Como tal, na momento cu 
a haya e noticia di e accidente 
entre un bus di Arubus NV y un 
auto particular, inmediatamente a 
cuminsa haci un investigacion in- 
terno pa saca afor e dañonan per- 
sonal y material, pero tambe pa 
compronde kico por a sosede cu a 
conclui den un accidente. 
Informacion inmediato a duna di 
conoce cu na momento cu e acci- 
dente a tuma lugar tabatin 4 pasa- 
hero den e bus y e chauffeur. 

Afortunadamente e pasaheronan 
no tabata rekeri atencion medico 
avansa y despues di a wordo aten- 
di pa personal di ambulance, nan 
por a subi otro bus di Arubus NV y 
sigui nan destino. Mientrastanto e 
chauffeur si a bay servicio di emer- 
gencia pa descarta cualkier dolen- 
cia mas profundo, pero despues di 
un par di ora e por a bay su cas. 

Despues a realisa tur procedura 
di seguridad reglamentario ora ta 
trata di un accidente, Arubus NV 
a hiba e bus na instalacionnan di 
DTI p’asina realisa un revision 
mas detaya y riguroso. Por dedu- 
ci cu e bus en cuestion no tabata 
presenta ningun fayo tecnico, cual 
ta nifica cu e ta den bon estado pa 
core riba caminda. 

Manera ta custumber, Arubus NV 
ta tumando tur medida necesario 
pa duna nan usuarionan e mihor 
servicio di Transporte Publico, 
cumpliendo cu tur medida di se- 
guridad reglamentario. 

Inspectie Volksgezondheid Aruba: 

Ta pidi pashentnan pa hiba 
nan remedi Ranitidine y 
Zantac® cu a wordo prescribi 
pa dokter bek na su botica 


Inspectie Volksgezondheid Aruba (IVA) a 
haya notificacion cu e remedi Ranitidine cu 
ta wordo bendi bou e nomber di Ranitidine 
y Zantac® di e siguiente fabricanan: Accord 
Healthcare B.V., Apotex Nederland B.V., 
Aurobindo Pharma B.V., GSK, Mylan B.V., 
Omega Pharma Nederland B.V., Sandoz B.V 
en Teva Nederland B.V. a wordo saca for di 
mercado. 

Motibo cu e Ranitidine a wordo saca for di 
mercado ta cu e ta contamina cu N-Nitrosodi- 
methylamine (NDMA). 

NDMA ta un kimico cu probablemente por 
causa cancer. Sinembargo e risico pa haya 
cancer dor di uza Ranitidine cu ta contamina 
cu NDMA ainda no ta comproba. 

Ranitidine ta wordo uza pa persona cu ta su- 
fri di zuur, dolor, kimamento y/of ulcera di 
stoma. 

Si bo persona ta uza e remedi Ranitidine y/ 
of Zantac® cu ta wordo traha dor di e fabri- 
canan ariba menciona y a haya e remedi cu 
un receta di dokter, bo persona lo mester en- 
trega e remedi aki bek na bo Botica y acudi 
serca bo dokter di cas pa prescribi un otro 
remedi. 

Inspectora di Remedi, drs. Roselynn Ange- 
la (Boticario) ta urgi tur pashent cu a haya 
Ranitidine cu un receta di dokter pa stop di 
bebe e remedi inmediatamente y pa hiba e 
remedi Ranitidine bek pa su botica. 

Tambe e Inspectora ta pidi tur pashent cu 
tin pregunta y/of un preocupacion pa tuma 
contacto cu su botica y/of su dokter cu a pre- 
scribi e remedi. 

Inspectie Volksgezondheid Aruba lo informa 
pueblo pa cualkier cambio na su debido mo- 
mento. E lista completo di e remedinan cu 
a wordo saca for di mercado por haya riba e 
website di IVA: www.iva.aw 


Johnson 

notary services 

AUCTION 

THURSDAY NOVEMBER 21, 2019 


On Thursday November 21,2019, at 11 AM, at the Conference Room 
of the Chamber of Commerce, Aruba, will be auctioned in public. ex. 
art. 3:268 jo. 3:254 Civil Code of Aruba: 


A residential house, locally known as 


MABON 10-D 


standing on a parcel of public land, 655 m2 in size, situated at Mabon in 
Aruba, as further described in measure document # 5 M 77 /1991. 

The lease rights will expire on July 29, 

Starting bid: to be announced 


A residential house, locally known as 


POS CHIKITO 98-A 


standing on a parcel of public land, 834 m2 in size, situated at San 
Nicolas in Aruba, locally recorded as Fourth Department Section D 
number 440. The lease rights will expire on March 29, 2079. 

Starting bid: to be announced 


A residential house, locally known as 


SABANA BASORA NOORD 26 


standing on a parcel of public land, 481 m2 in size, situated at San 
Nicolas in Aruba, locally recorded as Third Department Section G number 
479. The lease rights will expire on March Ist, 2035. 

Starting bid: to be announced 


AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

A private bid can be submitted until November 6, 2019, 5 PM. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 


For more information: 


WWW.JOHNSONNOTARY.COM 

Robert Candelaria (AVP): 

Minister Bikker ta pone salud y bida di Polis na peliger 

Nunca den pasado Aruba a conoce un Minister di Husticia cu ta neglisha su hendenan asina 



NO a dura mucho dia, cu atrobe Minister mr. Andin Bikker 
ta den noticia negativo, e biaha aki pa un lista di problema 
na Warda di Polis na Santa Cruz. Despues di un tremendo 
accion di Guardacosta y Polis, cu a tuma un gran cantidad 
di droga den beslag, nos ta bolbe mira cu ta laga esnan cu 
ta haciendo un bon trabou den husticia na caya. 

Separa di “schimmel” den e edificio cu ta haciendo e Polis- 
nan malo, awor a opta pa trece henter un cargamento gran- 
di di droga den e edificio, un otro reto pa salud di hende, sin 
lubida aspectonan di seguridad. 

“M’a ta cuanto eror mas e Minister aki tin cu comete anto 
prome cu tur hende ripara cu e sapatonan di Minister ta 
kedand’e mucho grandi y complica p’e compronde?”, asina 
Robert Candelaria, Parlamentario di fraccion di AVP den 
Parlamento ta puntra. 

“Cada bes Polisnan ta acercami rabia cu varios problema 
facil pa soluciona, pero parce cu deliberadamente e Minis- 
ter ta laga para y keda sin tuma decision, te ora cu e situa- 
cion empeora y complica. 


Lamentablemente e mandatario a rondona su mes cu can- 
tidad di hurista como conseheronan bon paga, pero sea nan 
consehonan ta robes of e mandatario no ta sigui nan”, di 
acuerdo cu Robert Candelaria. 

E no por caba di compronde con un solo Minister por pone 
henter nos sistema hudicial bou presion asina y laga tur cu 
ta traha eyden mustra masha malo. 

Den pasado, ora Polisnan score y gara un cargamento gran- 
di asina, ta tuma “sample” di un parti di e droga, manda 
laboratorio y su tras ta destrui e droga mesora den fornon- 
an grandi special. Mas liher haci esaki, menos presion riba 
Polisnan cu mester cuida e cargamento. E biaha aki ta un 
cargamento mas grandi ainda, pues ta bin acerca e retonan 
cu e acetona ey tin pa salud di tur cu ta traha den e edificio. 

“Mi ta urgi Minister Andin Bikker pa tuma e trabou aki 
mas na serio. Decisionnan descabeya asina ta hinca salud 
y bida di hende den peliger, inecesariamente”, asina Parla- 
mentario Robert Candelaria a termina bisando. 

Beaujonstraat a ser limpia 






DURANTE control di Bureau City Inspector 
den Beaujonstraat, a bin haya un cas cu a ser 
cambia den negoshi y apartamento cu hopi des- 
perdicio di e cas tira riba caminda publico. 

BCI a papia cu e doño di cas y el a laga ruimop es- 
aki mesun dia. Nos a pasa bek controla y esaki a 
wordo opgeruimd. Danki n’e doño su cooperacion. 

Samantha y Futi perdi den un aventura 


BIBLIOTECA Nacional Aruba (BNA) ta casi cla 
cu e organisacion di su Festival di Buki pa Mucha. 
Esaki ta un proyecto grandi pa promocion di buki 
na Aruba. Un proyecto esencial como cu lesamento 
t’asina importante den desaroyo di un mucha. 

BNA ta invita un grupo grandi di autor di buki pa 
mucha y ilustrador pa ban scol, bishita e muchanan 
y conta storia y duna presentacion. 

Biblioteca tin invitado di diferente isla y pais y tambe 
di nos isla mes. Nan ta sr. Richard Dabian, sr. Sergio 
Tjie A Loi, sra. Olga Buckley, sra. Shaila Vrolijk-Bal- 
gobind y sra. Emerita Emerencia. E festival ta tuma 
lugar di dia 4 di november pa dia 8 di november y su 
apertura ta diabierna dia 1 di november na Cas di 
Cultura. 

Sra. Emerita Emerencia ta preparando pa conta e 
muchanan un storia cu titulo: ‘Samantha y Futi perdi 
den un aventura’. E1 a skirbi esaki spe- 
cialmente p’e Festival di Buki pa 
Mucha 2019. Sra. Emerita lo 
bishita diferente scol den 
siman di 4 pa 8 di novem- 
ber pa conta su storia. 

Na aña 1975, sra. 

Emerita a bay biba na 
Canada y eynan el a bay 
studia y traha den e mun- 
do di teatro. Despues el a 
sigui cu su training den teatro na 
York University na Toronto y a 
gana dos beca pa bay sigui 
studia teatro y baile 
na New York, el a 
bolbe Toronto y 
a haya e papel di 
caracter princi- 
pal di ‘Hermia’, 
den Shake- 
speare su obra 
Midsummer 
Night’s Dream. 


E produccion aki a gana e premio mas prestigioso di 
teatro na Toronto, “The Dora Mavor Moore Award” 
na 1984. 

Como autor, Emerita a presenta 10 “One-woman 
shows” na Toronto. E shownan aki a hiba Emerita di 
gira rond di otro parti di Canada. Tambe Kenya, Hu- 
landa, Aruba, Bonaire y Corsou. 10 aña pasa Emerita 
a regresa bek na Aruba y despues di algun tempo, na 
2011, el a bay Surinam di gira durante e Festival di 
Buki, cu e obra ‘Shon Trupial ta Malo’ cu Fundacion 
Muchila Creativo. 

Na november 2013 Emerita a ricibi e ‘Premio Nacio- 
nal di Teatro’ na Aruba, pa e.o., su contribucion como 
actriz den obra ‘Vagina Monlogues’, cu un elenco Ca- 
nades, durante un Festival di Teatro na Aruba, bou 
direccion di directora Rhoma Spencer di Toronto. 


Emerita ta den hunta y ta docente di teatro na Fun- 
dacion Muchila Creativo. Na februari e lo bay di gira 
na Ontario atrobe como cuentista cu su obra mas 
recien, ‘The mouse, the ant and the antelopes\ 

"Keda humilde, traha duro y sea carinoso" 



SHAILA, a nace na Surinam y a lanta den un dis- 
tricto na Paranam den un cas di dos piso traha di palo 
cu dak di ziem. Un mucha muher chikito cu ta gusta 
ora awa yobe y ta zona riba dak di ziem. den su tempo 
liber e tabata gusta ta den hardin mey mey di e natu- 
ralesa berde bunita. Shaila tabata mag di bay pisca cu 
su tata y hunga riba e scooter bieu di su tata (cu no ta- 
bata core mas ) y ora mama ta cose paña Shaila tambe 
tabata traha paña pa su popchi y ora su mama caba di 
cushina roti riba candela di palo, e tambe tabata lora 
roti chikito y pone riba e casuela despues di mama. 

Di chikito Shaila ta gusta lesa. Shaila su storianan fa- 
borito tabata storianan di bijbel di mucha y ‘Suske en 
Wiske’. Shaila tabata bay un scol Cristian. Despues 
di scol basico Shaila a bin biba na Aruba for di 1990 
hunto cu su mayornan: Harold y Ansje y rumannan; 
Ricardo, Rinaldo, Maureen y Raita. 

Shaila a caba EPI Welzijnswerk. Y despues a bay IPA 
pa 2 aña. For di 2002 Shaila ta trahando cu Traimer- 
dia cu diferente grupo y ultimo 9 aña cu gr 7/8. Ultimo 
el a haci opleiding Toegepaste Psychologie HBO na 
Opleiding Instituut Bonaire. Shaila a siña hopi dor di 
asisti diferente curso di trabou y participa na confer- 
encianan nacional y internacional. como hoben Shaila 


a duna les na Zondagschool. 

Pa haya zakgeld e tabata mag di haci vakantie job na 
Te Aworo Speel School y traha den e proyecto di Serli- 
mar pa hoben den vakantie, pa tene Aruba Limpi. 
Shaila ta stima su trabou, pasobra trahando cu 
muchanan bo ta aporta n’e desaroyo di e hende, 
muchanan ta duna bo inspiracion, animo, ta stimula 
creatividad den bo y sigur nan ta tene bo jong. Cada 
mucha ta un regalo di Dios. 

Shaila a desaroya su talento di skirbi despues di a ex- 
perencia diferente presentacion di autora Desiree Cor- 
rea cu su storianan di Companansi y Drumi Dushi. 
Shaila su hobby ta lesa, baila, scucha musica y cana 
den naturalesa. Despues di a haci un tour chikito 
Shaila a descubri su transporte faborito cu ta un heli- 
copter. 

Pa ‘Club Di Lesa Dushi Kids’, Shaila a skirbi dos buki: 
‘Un regalo pa Abigail’ y ‘Un Team Campeon’. E serie 
ta encuresha muchanan pa gosa di e storianan y pa 
descubri un habilidad nobo. 

Shaila ta casa cu meneer Vrolijk y nan tin dos yiu, 
Shalinie (2006) y Ashwin (2010) y ta Shaila ta tante 
di: Lisa, Nathan, Aysha y Ishana. Shaila su lema ta: 
“Keda Humilde, Traha Duro Y Sea Carinoso.” 

Olga su forma di biaha preferi 
ta fantasia di un storia 



FOR di chikito caba Olga J. Buck- 
ley, naci 23 di maart 1950, tabata 
gusta lesa. Asina cu el a siña con 
pa haci esaki bo por a top’e cu algo 
pa lesa. Por tabata buki, corant, 
pamfleta, basicamente tur cos cu 
palabra riba dje tabata hala su at- 
encion. 

Tin biaha e storianan tabata 
captiv’e asina hopi cu e tabata 
hiba su buki scol p’e por a sigui 
den e mundo di aventura cu tabata 
revela su mes na dje. 

Juffrouw y surnan di antes tabata 
mas streng y no tabata gusta cu e 
amor pa lesamento aki tabata kita 
poco di su atencion pa loke ta pasa 
den klas. 

Te cu un dia, el a haya un juffrouw 
cu tambe tabatin e amor pa lesa- 
mento profundo aki, y e juffrouw 
a sera un pacto cu ne. Si Olga per- 
cura pa paga tino na les den klas 
y haci su tareanan manera mester 
ta, e lo dun’e espacio pa lesa su 
bukinan y tambe haci recomenda- 
cion di buki cu e mes a gusta hopi. 

Esaki a inspira Olga pa kier 
traspasa e amor pa lesamento aki 
na otronan tambe. 

Olga mes a bira juffrouw di scol, 
y durante mas di 45 aña a para 
dilanti klas cu hopi amor pa nos 
muchanan. Mirando cu e tabatin 
sintimento special pa mucha den 
Enseñansa Special, el a dedica 
mayoria di su carera profesional 
n’e tipo di enseñansa aki. 


Na comienso di su carera tur ma- 
terial n’e scolnan special tabata na 
Hulandes y e muchanan no tur ora 
tabata compronde e contenido di e 
lesnan. Olga a cuminsa conta nan 
storia cortico, cu e temanan cu e 
tabata trata den su lesnan. For di 
aki e autor Olga a nace. 

‘Bencho ta dual’ (2006) su prome 
publicacion di buki pa mucha. E 
prome den un serie cu ta conta bida 
di un mucha homber Arubiano cu 
ta pasa den hopi aventura, pero 
cu no tur ora tin un bon final. Den 
e serie di Bencho a sigui despues 
‘Bencho ta gana un bais’ (2008) y 
‘Bencho ta rebeldia’ (2014) E di 4 
den e serie ta na caminda y ta pri- 
minti di revela hopi mas tocante e 
hoben Bencho. 

Tambe Olga a publica dos tomo di 
poesia, ‘Curashi’ (2002) y ‘Sin Wak 


Patras’ (2008). 

Mirando e importancia di gusta 
lesa pa cu nos muchanan, na 2008 
Olga a lanta un fundacion, ‘Bon 
Nochi Drumi Dushi’, cu ta haci 
hopi actividad diferente p’asina 
comparti e placer di lesamento 
ampliamente cu nos muchanan na 
Aruba. 

Tambe Olga ta wordo invita pa 
participa na Festival Literario y 
tambe pa duna tayer na Aruba y 
den exterior n’esnan cu tambe kier 
yuda comparti e placer di lesa- 
mento cu nos mucha. 

Den su tempo liber e gusta traha 
cu mata, pasa tempo cu su famia y 
bishita actividad literario y cultur- 
al. E tin 3 yiu muher y dos nieto cu 
a hereda su pasion di lesamento. 
Olga su forma di biaha preferi ta 
fantasia di un storia. Si bo kier sa 
mas di Olga bo por bishita su web- 
site na www.olgajbuckley.com 

Minister Dangui 
FADA cu rian 


Oduber cu felicitacson na 
35 aña di Aniversario 


DIAHUEBS anochi minister di Salubridad Publico 
sr. Dangui Oduber a hiba palabra na e recepcion di 
e celebracion di 35 anniversario di FADA. Durante e 
mandatario su discurso e la enfoca riba e programma 
di gobernacion, unda ta duna atencion debido riba e 
tema di salud mental. 

“Manera nos sa, addiccion ta cai den categoria di salud 
mental. Pa cu esaki y por medio di Sociaal Crisisplan 
a pone e fondonan necesario pa bini cu programanan 
di prevencion y conscientisacion riba terreno di addic- 
cion especialmente pa cu nos mucha- y hobennan” esei 
tabata palabranan di minister Dangui Oduber. 

Proyectonan cu enfoce riba salud mental 

B-Smart: Programma caminda muchanan den 5de y 
6de klas di scol basico por medio di modules ta wordo 
educa riba e thema di addiccion y su consecuencianan. 
Fact-Team kind en jeugd: Esaki ta un team multidis- 
ciplinario caminda profesionalnan riba terreno di ad- 
diccion y psychiatria ta identifica y trata e mucha y/of 
hoben ambulatorio. 

A amplia e FACT team di ‘volwassenen’ y a introduci 
un team special pa atende cu e addicto ambulante nan 
y asina preveni cu e situation ta escala. 

Segun e mandatario pronto lo anuncia e plan integral 
di Ministerio di Salubridad Publico pa cu prevencion 
y tratamento di salud mental na Aruba. E pilar mas 
importante den e maneho aki ta pa hasi salud mental 
mas accesibel pa tur. Un pilar importante den esaki ta 
pa educa nos hendenan riba e tema aki, asina e man- 
datario a expresa. 

E mandatario a felicita esnan cu a bin cu e iniciativa 
pa lanta un fundacion pa conscientisa y informa co- 
munidad riba e consecuencianan di droga. Tambe e 
minister a gradici tur esnan cu ta labora na FADA pa 
di e forma aki sigui haci e trabou pa e lucha contra 
droga. 

Finalmente e mandatario a expresa “Como Minister di 
Salud mi lo sigui enfoca y aloca lo necesario pa traha 



riba tereno di prevencion di addiccion. Masha pabien 
na FADA cu su 35 aña di trabao riba terreno di addi- 


cion. 

Raport di Reino ta revela 
situacion alarmante riba tereno 
di conservacion di biodiversidad 
n # e islanan Hulandes den Caribe 

Solamente 4 di e 20 metanan relaciona cu biodiversidad ta canando segun skema 



UN raport publica recientemente y 
emiti pa Reino Hulandes ta mustra 
riba un situacion alarmante: sola- 
mente 4 di e 20 metanan di “Aichi” di 
e asina yama “Convention on Biologi- 
cal Diversity (CBD)” lo keda logra den 
e parti Caribense di Reino. Esaki ta 
ilustra un nesesidad creciente pa ac- 
cionnan dirigi riba maneho di conser- 
vacion di naturalesa den e parti Cari- 
bense di Reino. 

CBD ta un acuerdo internacional bou 
di e Programa pa Medioambiente di 
Nacionnan Uni, cu tin como obhetivo 
pa brinda un cuadro legal pa sostene 
conservacion y uzo duradero di re- 
cursonan natural, p’asina garantisa 
preservacion di e diversidad biologico 
di e paisnan cu a ratifica e acuerdo aki. 
Pa por logra esaki, e paisnan cu a rati- 
fica e acuerdo a stipula un cantidad di 
obhetivo y meta pa promove conser- 
vacion y uzo duradero di recursonan 
natural conoci mundialmente como e 
metanan di “Aichi”. 

Reino Hulandes ta indica cu di e 20 
metanan stipula pa 2020, 4 lo por keda 
alcansa na tempo, ya cu nan ta cana 
segun skema. E resultadonan aki ta 
enfatisa e necesidad inmediato pa ac- 
cion di gruponan cu ta traha pa logra 
conservacion y mescos tambe di enti- 
dadnan gubernamental. Dutch Carib- 
bean Nature Alliance (DCNA) ta mus- 
tra riba e hecho cu aunke e sosten cu 
actualmente ta ricibiendo di Hulanda 
ta enfoca riba Saba, Sint Eustatius y 


Bonaire, e islanan cu constitucional- 
mente ta parti di Hulanda, naturalesa 
no conoce frontera y p’esey ta di sumo 
importansia pa Reino Hulandes duna 
sosten na plan y proyecto pa conserva- 
cion di naturalesa di tur seis isla. 

Tur partido den e tratado aki a firma e 
Plan Strategico Actual pa Diversidad 
na 2010 y e ta core te 2020. E plan ta 
amplia riba 20 punto di referencia pa 
biodiversidad conoci como e ‘Metanan 
di Biodiversidad di Aichi’. 

Cada 5 aña cada pais participante, 
incluyendo Reino Hulandes tin di en- 
trega un Raport Nacional riba e status 
actual p’e puntonan di referencia aki. 
E ultimo raport ta actualisa te cu 2018. 
For di 2010 Reino Hulandes ta consis- 
ti di Hulanda, hunto cu e entidadnan 

< Sigui na pagina 19 > 


publico di Bonaire, Saba y Sint Eusta- 
tius, y e tres paisnan autonomo Aruba, 
Corsou y Sint Maarten. 

Ta referi na Aruba, Bonaire, Corsou, 
Saba, Sint Eustatius y Sint Maarten 
colectivamente como e parti Caribense 
di Reino Hulandes. 

TENDENCIA ALARMANTE 

E raport recien di Reino Hulandes, pu- 
blica na april di e aña aki ta indica cu 
aunke tabatin algun progreso signifi- 
cante, tog lo no alcansa tur e metanan 
nacional na 2020. P’e parti Caribense 
di Reino Hulandes e menasa mas gran- 
di pa por cumpli cu e metanan di Aichi 
ta entre otro: Animalnan cu ta cana 
liber y come yerba di forma despropor- 
cional, especienan invasivo, piscamen- 
to for di proporcion y polucion. 

< Continua di pagina 18 > 



E menasanan aki ta haci e habitatnan 
riba e islanan menos resistente p’e me- 
nasa grandi di cambio di clima. Tambe 
e raport ta indica cu no ta haciendo 
suficiente pa atende cu e menasanan 
local aki. 

En total tin 16 meta di Aichi cu pa un 
of mas di e islanan den e parti Cari- 
bense di Reino Hulandes no ta canando 
segun skema. Ademas, tin 13 meta cu 
ta progresando pa algun di e islanan, 
pero no n’e velocidad desea. Mas aleu 
por a conclui cu un total alarmante di 
5 di e metanan aki ta bayendo atras 
n’e islanan, mientras cu pa 50% di e 
metanan no tabatin cambio significan- 
te na algun di e islanan. 

E 5 metanan cu ta bayendo atras ta 
cubri e siguiente areanan: (5) Perdida 
di habitatnan natural, (7) agricultura 
duradero, (12) reduci riesgo di extin- 
cion, (14) servicio di ecosistema, (15) 
restauracion y resistencia di ecosiste- 
ma. 

EXITO 

E raport a para keto tambe na algun 
aspecto exitoso y actualmente tin 4 
meta cu ta canando segun skema pa 
por keda alcansa na 2020. E metanan 
di Aichi cu ta canando segun skema ta: 


(1) Consientisacion tocante biodiver- 
sidad, (2) balornan di biodiversidad 
inclui den desaroyo nacional, local y 
strategia y planiamento pa reduccion 
di pobresa, (8) reduccion di polucion y 
(17) establese strategia y plannan di 
accion pa biodiversidad. 

E raport ta haci mencion positiva- 
mente di e campañanan di consienti- 
sacion na tur e islanan. E campañan- 
an aki ta enfoca riba e importancia pa 
protehe naturalesa, reduci polucion y 
stimula uzo duradero di recursonan 
natural disponibel. 

E tres otro metanan ta cana segun 
skema solamente n’e islanan BES (Bo- 
naire, Saba y Sint Eustatius). 

Den hopi caso ta falta dato di moni- 
toreo riba termino largo pa hopi di e 
metanan di Aichi. Esaki ta conta pa 
cada un di e islanan y p’esey e analisis 
haci tabata basa riba con e expertonan 
ta huzga e situacion y exito di e esfuer- 
sonan tabata varia considerablemente 
entre e 6 islanan. For di 2010 islanan 
BES a conoce un aumento den asisten- 
cia financiero y accionnan dirigi riba 
conservacion y probablemente p’esey 
nan por a observa mas mehoracion 
tambe compara cu Aruba, Corsou y 
Sint Maarten, aunke e mehoracion no 
tabata suficiente tampoco. 


Yamada urgente pa sostene tur e 
islanan 

E raport ta mustra riba tanto e exi- 
tonan, como e fracasonan di e actual 
politicanan pa medio-ambiente y prac- 
ticanan di maneho den e parti Cari- 
bense di Reino Hulandes. E 6 islanan 
cu ta pertenece na Reino Hulandes ta 
parti di un asina yama “hotspot” pa 
biodiversidad di islanan Caribense, cu 
ta mucho mas grandi y ta inclui rifnan 
di coral, mondinan di palo di mangel, 
cierto tipo di vegetacion bou di awa, 
neblina tropical, selva tropical y cue- 
ba. 

Tur esaki cu un nivel halto di biodi- 
versidad (cantidad di sorto di mata y 
bestia). E islanan aki ta depende alta- 
mente riba salud di e ecosistemanan 
aki for di un punto di bista tantu eco- 
nomico como social. 

E islanan Hulandes den Caribe por 
logra alcansa e metanan di Aichi sola- 
mente cu sosten continuo di gruponan 
di conservacion local, boluntarionan 
publico y yudansa di Gobierno. 

Dutch Caribbean Nature Alliance 
(DCNA) ta un NGO cu ta traha cu or- 
ganisacionnan pa maneho di natura- 
lesa dedica, riba e 6 islanan Hulandes 
den Caribe. E meta ta pa protehe bio- 
diversidad y stimula esfuersonan pa 
conservacion duradero di naturalesa. 
Cada isla tin su propio habitat unico, 
pero ta confronta retonan similar pa 
mantene e habitatnan aki protehe. ‘ 

Cambio di clima, kapmentu di palo for 
di proporcion, piscamentu for di pro- 
porcion, invasion di sargassum, con- 
struccion sin limite y e efectonan di 
turismo di forma no-duradero ta djis 
algun ehempel. Colaboracion y com- 
partimento di conocemento ta critico 
pa por subi e eficiencia di e esfuerso- 
nan menciona. 

Club Universal ta presenta Back to 
Kukwisa dia 26 di october benidero 



DIRECTIVA di Club SV Uni- 
versal ta organisa un evento gran- 
di pa recauda fondo y drecha e club 
di SV Universal cu a den basta mal 
estado. 

Den cuadro di esaki lo tin un fiesta 
unda cu e tema ta “Back to Kukwi- 
sa” diasabra 26 di october. E fiesta 
aki ta pa henter Aruba bin gosa di 
musica di añanan 70, 80 y 90. 

P’esnan cu a atende Kukwisa 
School, e prome scol basico di 
Pos Chiquito, Sabana Basora y 
becindario esaki ta un oportuni- 
dad unico pa topa amigonan bieu 
riba un solo anochi. 

Masha poco re-encuentro a yega 
di tuma lugar pa trece e ex-alum- 
nonan di Kukwisa School hunto. 
Directiva di SV Universal ta haci 
e fiesta aki alabes un re-union di e 
ex-alumnonan y amigonan di otro 
bario. 

Ta hopi mucha di bario di Pos Chiq- 
uito, Sabana Basora y hasta Sava- 
neta a atende Kukwisa School den 
añanan 70, 80 y 90. 

Nos ta papia aki di centenares 
di mucha di bario cu a yega di 
haya les no solamente for di me- 
neer Jopie Schwengle, pero tambe 
di juffrouw Grace (dfm), meneer 
Franklin Richardson, juffrouw Ca- 
luda, Jufrouw Mervin Maduro; Ju- 
frouw Cornelie, Jufrouw Rita, etc 
etc. 


Directiva di Sv Universal ta spera 
tur esnan cu ta na Aruba presente 
e anochi aki, 26 di october na Club 
Universal. 

Special p’e anochi aki a ordo 
banchinan cu ta bisa Back to Kuk- 
wisa cu lo keda como un bunita re- 
cuerdo di e re-encuentro aki. 

E anochi aki ta wordo anima pa D J 
Silvano y e banda Back Track. Mu- 
sica p’e anochi aki ta di e decadan- 
an 70, 80 y 90. 

Cumpra bo entrada cerca un di e 
miembronan di directiva: Desiree 


Croes (594-1013); Maritza Madu- 
ro (592-1655) y Maruschka Lacle 
Smarius (594-2697). 

Saca boso bisti di añanan 70, 80 
y 90 y presenta cu esaki. Trece bo 
recuerdonan di tempo di Kukwisa 
School. 

Diabierna nochi lo tin benta di 
carchi for di 6’or pa 8’or y diasa- 
bra mainta lo tin benta di ticket 
na Club Universal mes. Cushina y 
bar, claro lo ta bon surti y di prijs 
di baca flaco. 

Barracudas Aruba ta introduci 
Mermaids & Sharks tres programa 

nobo pa comunidad 


AWE diasabra 19 di october Barracudas Aruba lo 
inicia cu e programa di “Mermaids & Sharks” pa co- 
munidad di Aruba. Cuminsando pa 3or di atardi lo 
tin e grupo di “Pre-beginners” cu ta specialmente dis- 
eña pa muchanan cu ainda no tin diploma A, pero cu 
ta desea di bira un tiki mas comodo den awa prome 
cu pasa pa e beginners/stars program di landamento 
artistico. 

E coachnan lo evalua ora e atleta ta cla p’e siguiente 
paso, e programa ta 

pa mucha muher y mucha homber cu ta gusta baila, 


landa y duna show. 

Ademas nos club ta hopi entusiasma cu e introduc- 
cion di “Athletes with Unique Abilities (AUA)”. E 
programa aki lo cuminsa pa 4or awe diasabra y ta 
specificamente diseña pa muchanan cu limitacion. 
Cu e proyecto aki Barracudas Aruba tin como meta 
pa duna bek na nos comunidad. 

Reconociendo e grupo di muchanan special di Aruba 
cu tambe kier landa, kisas te hasta 
identifica talentonan cu un dia lo por participa na 
Paralympics den e deporte di landamento 
artistico. 


Dirigi na e Presidente di Staten di Aruba , , j 

Su Excelencia Sr. J. Thijsen 
Staten di Aruba 

| Volgnr.: 

Topico: Concepto di Ley APF (Aruba Property Fundj 
Oranjestad, 17 oktober 2019 



Sembrando 

Futuro 


Distinguido Señor Thijsen, 

Movimento RAIZ tin entendi cu banda di e Ley di Serlimar, Minister Otmar Oduber a produci un 
concepto di ley bou di e nomber di APF (Aruba Property Fund) creando un otro instancia mas pafo di 
bista di Gobierno cu atrobe lo cay bou di control exclusivo di e Minister encarga, dunando su persona 
e autoridad completo riba futuro di TUR propiedad di Real Estate cu awor aki ta cay bou di Gobierno. 

Por medio di e strategia aki, dicho Ministerta haña e monopolio pa competi na un forma inhusto 
contra tur e otro partidonan den e industria di Real Estate, unda cu e por bende tur e propiedadnan 
aki na prijs di baca flaco ki ora cu ta cumbini e Minister. 

Aunke cu RAIZ no ta den Parlamento, nos lo sigui representa nos conciudadanonan. Pa e motibo aki 
nos ta desea di ricibi for di bo persona mas informacion tocante e cuestion cu nos a trece padilanti, 
incluyendo e concepto di ley ; e consehonan corespondiente (di p.e. RvA y otro instancianan di 
Gobierno) como tambe e fecha riba cual e concepto aki lo wordo discuti den Parlamento. 

Nos ta conta cu bo atencion y cooperacion encuanto e asunto aki, particularmente den lus di e 
investigacion "Avestruz" unda practicanan pa atende cu propiedad di Gobiernotin hopi similaridad cu 
locual ta pretende di logra cu APF. 

Sperando riba un contesta pronto y positivo, mi ta permanece. 



uarends@gmail.com 

cc.: Parlamento di Aruba 

Prensa 



“Nos tin e proyecto aki pa basta tempo 
pensa, y nos ta contento cu por a final- 
mente introduci esaki na comunidad di 
Aruba”. Esther Croes/Natascha de Veer 
di Barracudas Aruba ta comenta. 

Pa 5or di atardi ta dedica e pool na adul- 
tonan cu ta desea di siña landa, kier tra- 
ha riba condicion of tonifica e curpa. 

E necesidad a wordo identifica entre e 
mayornan di nos atletanan cu t’asina 
dedica n’e deporte di nan yiunan cu tam- 
be lo por comparti e “pool” cu a bira un di 
dos cas p’e atletanan. 

Nos kier a invita pueblo p’e test day di 
e tres programanan aki awe diasabra 19 
di oktober di 3:00pm - 4:00pm pre-be- 
ginners, 4:00pm — 5:00pm Athletes with 
Unique Abilities 

y 5:00pm — 6:00pm Adult Swimming. 



e cordtjt <oko 


Tei: 583-1400 Fax: 583-1444 

Trupial Kleuterschool lo tene un caminata pa 
recauda fondo pa pone solar panel pa scol 


COMISION di Mayor conhuntamente cu e mae- 
stranan di Trupial Kleuterschool kier comparti un 
poco di informacion di e caminata di e aña aki. Esaki 
ta nos di 14 caminata anual cu nos ta organisa pa re- 
cauda fondo pa nos scol. 

E caminata aki ta tuma lugar diasabra 2 di november 
2019 y ta sali 5.30pm for di ex-Hulpbestuurskantoor 
na Santa Cruz y lo termina mesun caminda. Ta bay 
tin dos ruta. 

Uno largo di 5km y uno mas cortico ya muchanan y 
full famia por bin core of cana y pasa un rato ameno y 
aporta na nos scol. Riba cada ruta tin post di awa. 

Pa 5.00pm lo cuminsa cu un zumba warm up. Regis- 
tracion ta cuminsa 4:00pm. Mester registra pa ricibi 
un ticket pa participa den e tombola p’asina tin chens 
di gana un di e tremendo premionan. 

Meta di e caminata e aña aki ta pa recauda fondo pa 
por cuminsa pone solar panel pa nos scol. Ya por cum- 



insa baha gasto di coriente. Ya cu full nos scol ta airco. 
Ticket ya ta obtenibel cerca tur mayor di e alumnonan 
na nos scol y tambe serca tur e maestranan. Tambe 
por pasa na Trupial Kleuterschool mes. 

Por yama scol na 585-2250 entre 8:00am y l:00pm. 
Pueblo di Aruba cumpra bo ticket y aporta na nos scol 
y ban cana diasabra dia 2 di november pa yuda nos 
scol, Trupial Kleuterschool. 


Grandioso bingo di 
Women s Club, diasabra 
dia 26 di october 

DEN e kader di e celebracion di nan 85 aniversario, 
Women’s Club of Aruba ta organisando un Bingo pa 
recauda fondo pa nan proyectonan den comunidad. 

E Bingo lo tuma lugar na Club Caiquetio riba diasa- 
bra dia 26 di october cuminsando pa 7:00 p.m. E porta 
lo habri for di 5:00 p.m. y bar y cushina ta bon surti. 
Ademas di e Bingo lo tin varios “doorprizes” y unda por 
gana bunita premionan manera un “dinner for two”, 
un “gift certificate” , baskets y algun premio mas. 

Women’s Club ta hopi conoci den comunidad pa nan 
proyectonan manera: Dress a Child: Un proyecto pa 
yuda e famianan, bistiendo mas o menos 175 mucha 
p’e dianan di Pasco. 


Medio Ambiente Goes to School: E muchanan di eerste 
klas ta siña con pa tene nan school limpi , nan isla 
limpi y pa uza un baki pa nan pan y un container re- 
uzabel pa nan cos di bebe. 

Student Awards: E evento aki ta honra tur e mihor 
graduadonan di e scolnan secundario na Aruba 
Siña pa bo Biba: Un proyecto di conscientisacion to- 
cante e salud di nos hende muhernan. 

Ademas di e proyectonan anual, Women’s Club ta 
bishita regularmente nos casnan di anciano, hungan- 
do Bingo y yudando e casnan celebra e dianan di fiesta. 
Women’s Club ta invita tur hende pa bin pasa un rato 
ameno nan nos Bingo, cu chens di gana bunita premio 
y alabes cooperando cu Women’s Club pa recauda e 
fondonan necesario pa yuda nos comunidad . 

Por cumpra tickets na Optica Oduber & Kan of por 
yama of whatsapp na telefon 733-2020 of manda men- 
sahe na e Facebook pagina di Women’s Club of Aruba. 

Aruba su prome # lmmerse 
Innovation Week 



FUTURA, Aruba su Lab di Inovacion, hunto cu stake- 
holders clave na Aruba lo ta organisando e prome edicion 
di Tmmerse Innovation Week’ cu lo tuma lugar durante e 
siman di 28 di october, te cu 1 di november proximo. 

E prome edicion aki ta un colaboracion entre varios or- 
ganisacion na Aruba, asina creando un calendar di evento 
nacional. 

Durante e siman aki sector priva, NGOs, sector publico, 
studiantenan, entrepreneurs y inversionistanan, lo bin 
hunto y organisa/host diferente reunion y workshops riba 
diferente topico den e area di innovacion, creatividad, y 
sostenibilidad. 

Banda di esaki, un concepto nobo y unico - Futura Café - 
tambe lo wordo lansa durante ‘Immerse Innovation Week’. 
E ‘pop-up’ creativo aki lo ta den curazon di nos centro di 
ciudad, y lo fungi como un espacio pa reunionnan, work- 
shops, ‘brainstorm sessions’, y tambe lo tin espacio pa stu- 
diantenan y ‘life-long learners’. 

Futura Café ta un iniciativa den colaboracion cu AREA - 
Aruba Re-Imagined Areas - y e lo ta situa den Caya G.F. 
Betico Croes 16-18 na e di dos piso (Ex-Access Art Gallery). 

Durante e ‘Immerse Innovation Week’ tambe lo lansa 
‘SPACES’. SPACES lo brinda e comunidad local, y bishi- 
tantenan un experiencia nobo unda cu ideanan cu ta for- 
mando nos futuro, lo ta ilustra den un manera innovativo 
y creativo. Un colaboracion entre organisacion, empresa- 
rionan, y artistanan visual pa trece conscientisacion riba 
causanan importante identifica dor di Nacionnan Uni y e 
2030 Sustainable Development Goals (SDGs) incluyendo 
Cambio di Clima, Turismo Sostenibel, y Igualdad di Gen- 
ero. 

SPACES tin e meta pa stimula creatividad y inspira par- 
ticipantenan pa pensa na un manera diferente, y usa nan 
imaginacion lo mas posibel. SPACES lo ta habri pa publico 
entrante 28 di october, te cu fin di aña, y ta situa tambe 
den Caya G.F. Betico Croes 16-18 n’e piso abou. 

CALENDAR DI EVENTO 

Manera menciona, diferente evento innovativo y creativo 
lo tuma lugar durante ‘Immerse Innovation Week’, incluy- 
endo entre otro: 


SUPERNOVA - un ‘pop-up’ studio experimental pa mu- 
cha muher, y muhernan di tur edad, pa reuni y comparti 
idea, inspira otro y siña habilidadnan nobo. SUPERNOVA 
lo kick-off dia 29 di october durante ‘Immerse Innovation 
Week’ specificamente pa mucha muhernan di 12 pa 15 
aña, y e prome topico lo ta STEM (Science, Technology, 
Engineering, Math). 

E meta di e prome sesion di SUPERNOVA ta pa stimula 
mas mucha muhernan den e caso aki, pa scoge un carera 
den e area di STEM. 

ATECH Conference - ATECH lo ta organisando e di 5 edi- 
cion di e conferencia e aña aki, y e topico ta masha simpel 
pero impactante: ‘The Future!’. 

Durante ATECH lo tin diferente orador local y inter- 
nacional, workshops, y manera semper e ‘Start-up 
Pitch Competition’ cu ta mundialmente conoci. AT- 
ECH Conference lo tuma lugar na Hilton Aruba Ca- 
ribbean Resort & Casino dia 30 y 31 di october. Tick- 
ets ta disponibel online riba: www.atechconference.com 

BAZ-RRR - situa den nos centro di ciudad Oranjestad, lo 
host y organisa diferente sesion durante ‘Immerse Inno- 
vation Week’ den BAZ-RRR su ‘SDG Brasserie’. Un es- 
pacio creativo unda cu SDG ‘Goal Keepers’ lo wordo in- 
vita pa inspira, educa, y intercambia ideanan p’asina 
envolvi mas hende pa logra e SDGs nan defini pa Na- 
cionnan Uni pa 2030. BAZ-RRR lo ta habri durante ful e 
siman di ‘Immerse Innovation Week’. Sigui nan Facebook 
page pa keda informa (BAZ-RRR Galleria & Brasserie). 

Pa clausura e ‘Immerse Week’ e programa lo wordo ‘tak- 
en over’ dor di Aruba Island Take Over (AITO). AITO lo 
duna bishitantenan e posibilidad pa bin den contacto cu 
comunidad local, y experiencia nos ‘island life’ por medio 
di musica, arte, cuminda y mucho mas. Cu diferente ac- 
tividad y workshops tumando luga durante ful e siman, e 
colaboracion aki lo demostra con cosnan grandi, y inespera 
por wordo logra ora cu diferente plataforma. Bini hunto pa 
un causa comun. Pa mas informacion por bishita AITO su 
website na: www.islandtakeover.com y keda informa via 
nan Facebook Page . 

Por ultimo, e ekipo di Immerse kier invita tur entrepre- 
neur, NGO, sector priva, sector publico, maestro/maes- 
tra, studiante, inversionista, tambe personanan creativo, 
pa join Innovation Week pa hunto haci e siman aki mas 
grandi y pone Aruba riba plataforma internacional. Tin e 
posibilidad pa organisa workshops, reunion, of seminario 
riba creatividad, sostenibilidad y innovacion p’asina hunto 
nos contribui na e SDGs nan pa 2030. Pa mas informacion 
tocante ‘Immerse Innovation Week’, y oportunidadnan pa 
participa n’e siman unico aki, bishita www.immersearuba. 
org 

Arubaanse Kunstkring Ta Presenta Concierto di Luis Quintero 

Den un programa hopi varia cu obranan di compositornan di cinco pais, Luis Quintero e mundialmente 
Famoso guitarista venezolano lo ta aki atrobe na Cas di Cultura diadomingo October 20, 2019 pa duna 
un concierto matinee cuminsando llam. Luis lo toca tambe algun obra di su propio inspiracion. Un 
programa cu lo satisfice tur fanatic di Luis Quintero y amante di musica di guitara. Entrada ta AWG 
30.00 pa adulto y hobennan te cu 18 aña ta paga AWG 15.00. 

Tiketenan ta obtenibel solamente na Cas di Cultura prome cu e concierto. 

NO PERDE E OPORTUNIDAD AKI! 


Luis Quintero den Concierto 

Cas di Cultura, october 20, 2019,11 am 


Elegia 

Suite Caucasiana 

Couleur Mamara 
Aaram 

Journal D'Istiklal 
Tiflis 

Vals PorAtom 

Dos Piezas Brasileras. 

Corazon Que Siente 
Po De Mico 

PAUZE 

Elegia 

Corazon Que siente 
Po De Mico 
Suite Maria Pia 

a) Luna Llena 

b) Sambiando 

c) Tu Mirada 

d) Valseando 


Johan Kaspar Mertz 
Laurent Boutros 


Laurent Boutros 

Ernesto Nazareth 
Joao Pernambuco 

Johan Kaspar Metz 
Ernesto Nazareth 
Joao Pernambuco 
Luis Quintero 


Antonio Lauro 


Cuatro Valses Venezolanos. 

(Homenahe na maestro Antonio Lauro). 

1. Carora. 

2. Maria Luisa 

3. AngoftTfya 

Los Caujaritos * Ignacio Figueredo 



Pajarillo (Folklore) 


(version Luis Quintero) 

UJV SIVECHI DI PAEABRA DI DI08 

XXIX DIADOMINGO ORDINARIO 

Eks 17, 8-13 
Salmo: 121 

2 lect: 2 Tim 3,14 - 4, 2 
Evangelio: Lc 18,1-8 

Den e tempo aya Hesus a conta su discipelnan un parabel pa siña nan cu nan 
mester resa semper, sin descurasha. El a bisa nan: “Den un cierto ciudad 
tabatin un hues cu no tabata teme Dios, ni e no tabata precupa su cabes cu 
ningun hende. Un vuida den e mesun ciudad tabata bini cada biaha cerca dje 
y pidie: ‘Yuda mi haya mi derecho contra mi contrincante!’ Pa un tempo largo 
el a nenga di yud’e, ma despues e hues a pensa: ‘Mi no ta teme Dios ni mi no 
ta preocupa mi cabes cu ningun hende tampoco, ma como e muhe aki ta fada 
mi masha, mi ta yud’e haya su derecho. 

Sino e ta keda molestia mi y cansa mi.’” Señor a añadi: “Boso a tende loke e 
hues inhusto ey a bisa? Acaso Dios lo no duna su escogidonan cu ta sclama 
na djE di dia y anochi, nan derecho? Lo E no tarda pa yuda nan. Mi ta bisa 
boso: E ta husga lihe na nan fabor. Ma ora Yiu di hende bolbe bini, lo E haya 
hende cu fe riba mundo?” 

Palabra di Señor! 


MENSAHE 

Hopi biaha nos tin momentonan di desanimo. E ora ey 
facilmente nos ta lubida Dios y pensa solamente riba 
nos mes y nos problema. Pero den momentonan asina 
no tin otro manera pa soluciona e problema sino busca 
Dios y pidi’E auxilio. Pidi pordon y forsa, pasobra ta E so 
por yuda nos. Oracion ta pone nos dilanti di Dios y den 
efecto e ta cambia nos. Oracion ta haci nos victorioso. 

Pero sa pasa cu den nos depresionnan nos ta duda den 
sentido di oracion y nos ta bandon’e. Nos ta pensa cu 
Dios no ta scucha nos, y nos ta stop di resa. 

Pero den realidad nos Dios ta Dios di amor. Semper E ta scucha nos oracion, 
aunke no semper E ta duna nos loke nos ta pidi’E, pasobra E ta mira mas leu 
cu nos. E sa kico y ki ora nos tin mester. E viuda di evangelio di awe ta siña 
nos cu nos oracion mester ta humilde y perseverante. Awendia nos kier haya 
tur cos cu un klik. Si un caminda nos no ta haya loke nos ta pidi nos ta bay 
otro caminda. Nos orguyo ta permiti nos roga e fabornan. Te hende cu ta bay 
misa sa consulta horoscopo, lesa carta of bishita bruhonan pa busca nan 
solucionnan. E actitud aki ta un muestra cu nan no ta confia Dios. P’esey nan 
no por obtene nada cerca Dios. Si nos ta pidi Dios e fabornan cu nos tin 
mester manera e viuda di evangelio di awe, cu humildad y perseverancia sin 
duda E lo duna nos loke nos tin mester. Humildad y perseverancia ta e 
birtudnan indispensabel pa nos oracion logra nan proposito. Sin duda Dios ta 
enrikece cu su donnan tur esnan cu ta resa asina. 

ORACION 

Señor, no tarda, bin yuda mi. Spirito Santo guia mi curason 
na ora di oracion. 

PROPOSITO 

Pone atencion e siman aki pa haci oracion constante. 

Cada dia riba mesun orario. 

Tribunal Médico Disciplinario Hulanda 
Caribense a trata e promé casonan 


I Tuchtcolleges 

^ voor de Gezondheidszorg 


KRALENDIJK - E siman aki e Tribunal Médico 
Disciplinario Hulanda Caribense (Medisch Tuchtcol- 
lege Caribisch Nederland - MTCN) a completá trata- 
mento di e promé casonan. Ta trata aki di tres keho 
disciplinario contra dos médico y un dentista. A duna 
rason na un di e kehonan parcialmente y a emiti un 
advertencia. A declará e otro dos kehonan infundá. 

Un colegio cu ta existi di un hurista i dos médico (den- 
tal) ta evaluá cada keho cu drenta serca Tribunal 
Médico Disciplinario. Minister di Salubridad Publico, 
Bienestar y Deporte ta nombra e miembronan. 

E colegio ta evaluá si e médico (dental) a traha di acu- 
erdo cu e standardnan di un médico óf dentista cu ta 
actua razonabel. 

Aki ta sali for di e punto di bista cu e dunador di cui- 
do ta funcioná riba mesun nivel cu Hulanda Europeo. 


Naturalmente ta tene cuenta cu e situacion specifico 
bou di cua ta práctica medicina riba cada isla. 

Ora ta trata un keho, tanto e demandante como e 
acusado ta haña oportunidad pa trece nan punto di 
bista completamente dilanti. 

E Tribunal Disciplinario ta evaluá si e tema en cues- 
tion ‘no a bay bon’ óf ‘no a hacl esaki bon’. Si un du- 
nador di cuido a actua robes ta hustificá e keho. Den 
e caso ey por emiti un advertencia, represion, suspen- 
sion óf prohibicion. 

E tarea di e Tribunal Disciplinario ta pa supervisá y 
promové un bon cuido di salud. E colegio no por otorgá 
daño di perhuicio ni determiná e responsabilidad di 
un dunador di cuido. Esaki ta sosodé via di un huris- 
prudencia normal. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com 


m www.facebook.com/awemainta 


583-1400 


583-1444 

Bonaire ta firma 
'Declaration on Oceans' 



KRALENDIJK — Bonaire ta uni su mes cu e mane- 
ho internacional pa protehá océano. Relacioná cu es- 
aki diarazon 16 di óctober ultimo Diputado Elvis Tjin 
Asjoe na nómber di Entidad Publico Bonaire a pone 
su firma bou di e asina yamá ‘Declaration on Oceans’ 
(Declaracion tocante Océanonan). 

E seremonia di firmamentu a forma e parti final di 
e promé dia di e conferencia ‘From the Poles to the 
Tropics, OCT’s Blue Landscape’ di Asociacion di Pais 
y Teritorionan Ultramar di Union Europeo (OCTA) cu 
e siman aki ta tuma lugar na e capital Belgicano. 
Meta di e ‘Declaration on Oceans’ ta pa convencé co- 
munidad internacional di e balor económico y social di 
océanonan y e necesidad pa protehá nan mihor. 

E palabracionnan cu nan a formulá ta conectá hopi 
bon cu e concepto di Blue Destination di Bonaire y 
e medidanan cu ya caba Entidad Publico Bonaire a 
tuma óf tin den preparacion, manera prohibicion di 


plastick desechabel. 

‘E pasonan cu nos como Bonaire ta haci ta importante 
y sigur nos mester continuá cu eseynan, pero e im- 
pacto di loke nos como isla chikito ta haci riba escala 
mundial naturalmente ta tiki. Prácticamente mayoria 
di e plastick cu ta drief yega nos costa ta procedente 
di otro paisnan. P’esey t’asina bon cu awe hunto cu un 
cantidad grandi di otro paisnan nos a haci palabra- 
cionnan comun pa conhuntamente haci esfuerso pa 
haci nos océanonan mas salu’, segun Diputado Tjin 
Asjoe, despues cu den su funcion di ‘territorial autho- 
rised officer — oficial teritorial autorisá’ na nómber di 
Entidad Publiko Bonaire el a firma e ‘Declaration on 
Oceans’. 

Nos islanan ruman Córsou, Aruba, St Eustatius y 
Saba cu tambe ta participá n’e conferencia cu un del- 
egacion, tambe ta co-firmante di e declaracion. 

Prijsnan na Bonaire 1*2% mas halto 


Indise di preis di konsumidó (CPI, Consumentenprijsindex) 
Hulanda Karibense 

% di kambio kompará ku e aña anterior 
5 

Boneiru Sint Eustatius - Saba 


KRALENDIJK Den e di tres kwartal di 2019 e 
prijsnan di consumidor na Bonaire tabata 1.2% mas 
halto cu un aña anterior. 

Na Sint Eustatius e prijsnan riba base anual tabata 
0.7% mas haltu, na Saba 0.3%. Esaki CBS ta raportá 
a base di e indice di prijs di consumidor. 

Na Bonaire e subida di prijs compará cu un aña ante- 
rior tabata causá p’e desaroyo di prijs di paña di bisti y 
zapato, comestibel y transpórt. Paña di bisti y zapato 
tabata 6.6% mas caro cu un aña promé y cuminda ta- 
bata 4.2% mas caro. 

E prijsnan pa bérdura y fruta fresco no a cambia hopi 
ultimo kwartal, pero keto bay tabata respectivamente 
33.4% y 15.6% mas halto compará cu un aña promé. 
Gasolin tabata 4.1% mas caro y diesel 5.0%. 


aña anterior. E aumento di mas grandi a bin di paña 
di bisti cu tabata 11.1% mas caro y zapato cu tabata 
22.5% mas caro compará cu un aña anterior. 

Coriente den e di tres kwartal a subi cu 2.5% pa mo- 
tibo di un subida di e tarifa variabel. Pero riba base 
anual e prijs di coriente a baha cu 1.7% loke tabatin 
un efecto pa baha e prijsnan di consumidor. 

Prijsnan na Saba casi stabil 

Den e di tres kwartal e prijsnan di bienes y servicio na 
Saba tabata un promedio di 0.3% mas halto cu un aña 
anterior. Paña di bisti, bérdura y fruta fresco a subi 
den prijs. 

E prijsnan di bérdura y fruta tabata 28.5% y 9.4% mas 
halto compará cu un aña anterior. Gasolin tabata 6.0% 
mas caro, coriente tabata 13.7% mas barata. 


Prijsnan di consumidor na Sint Eustatius 0.7% 
mas halto 

E prijsnan di consumidor na Sint Eustatius tabata 
0.7% mas halto den e di tres kwartal compará cu un 


Cifra provisional 

E cifranan di e di tres kwartal di 2019 por lo pronto 
ta provisional y lo stipulá nan definitivamente den e 
publicacion tocante di e di 4 kwartal di 2019. 

Pa benta di arma y trafico di droga: 

Muhe antiyano condena na 
30 luna den corte Hulandes 



ROTERDAM. Siman pasa un tribunal penal na 
Rotterdam a condena un señora antiyano na dos aña y 
mey di prison despues cu fiscal a pidi 4 aña di castigo 
pe. 

E muhe ta preso caba di manera cu ta caba e mester 
caba di sinta su 30 lunanan di castigo pa bendemento 
di arma y posecion di cocaina. 

No ta sin mas a condena e muhe na 30 luna sino ta 
custumber e tabatin di busca contacto pa bende arma 
y municion pa doño dje armanan. 

Su abogado a pidi libertad pe acusada pero hues a 
pensa otro pa motibo cu den su telefon polis a haya 
foto dje armanan cu e tabata ofrece cliente. 
Supuestamente e’n tabata sa ta pa ken e tabata bende 
arma, ta cliente so e tabata busca y manda foto pa nan 
cu prijs dje armanan. 

E tabata negosha e prijs cu e cumpradonan y tabata 
cobra su comicion. Esey a sosode durante tres luna te 



dia polis a para e negoshi. 

E señora mes a admiti cu ela bende dies pistol y re- 
volver marca Browning y Walther PK380, arma marca 
Scorpion y tres mitrayur chikito cu e municion nesesa- 
rio. 

Pa e actividadnan aki hues a condene na dos aña y 
mey di prison. 

Delegacionnan di SER di Aruba, Corsou y 
Sint Maarten a bishita Hulanda 



www.ñ cvz.org 


DEN HAAG Un delegacion di e Consehonan So- 
cial-economico (SER-nan) di Aruba, Corsou y Sint 
Maarten a haci un bishita di trabou djaluna dia 14 di 
october ultimo na e Comicion di Conseho riba Asun- 
tonan di Estranheronan na Den Haag, Hulanda. 

E delegacion tabata consisti di 

• presidente di SER Sint Maarten sr. Damien Rich- 
ardson, 

• director/sekretario general di SER Aruba sr. Felix 
Bijlhout, 

• director/sekretario general di SER Corsou sr. Raul 
Henriquez y 

• director/sekretario general di SER Sint Maarten sr. 
Gerard Richardson. 

Durante e combersacion cu e tabatin cu presidente di 
e comicion ACVZ sr. Coos Richelle, sr. Wolf Mannens 
y Sonja Avontour, a para ketu na loke a bini bon cla 


dilanti cu aspectonan relata na migracion y estran- 
heronan riba e tres islanan Caribense ta di sumo im- 
portancia pa atende cu nan na un manera diligente pa 
asina por salbaguardia durabilidad y sostenebilidad 
di e sistemanan di seguridad social di e islanan wetan- 
do desaroyonan manera enbehesimento y emigracion. 

E combersacionnan a termina cu e acuerdo cu tur cua- 
ter pais lo copera cu otro dor di intercambia di exper- 
encia, experticio y conocemento entre nan organonan 
di conseho cu lo beneficia tur esnan envolvi. 

Riba e foto di robes pa drechi: sr. Richelle (presiden- 
te di ACVZ), sr. Bijlhout (SER Aruba), sra. Avontour 
(consehero di ACVZ), sr. Mannens (director/sekretar- 
io di ACVZ), sr. Richardson (SER Sint Maarten), sr. 
Richardson (SER Sint Maarten) y sr. Henriquez (SER 
Corsou). 

Riba e reparticion di Rancho: 

Corte Supremo a confirma desicion 



WILLEMSTAD. Corte Supremo di Husticia na Hu- 
landa a duna veredicto final den e caso legal tocante 
propiedad di tereno na Rancho y a dicidi cu nan ta con- 
firma e ultimo veredicto di Corte di Husticia di Corsou. 

Cu esaki e caso a cera tambe 

E caso aki tabata habitantenan di Rancho contra go- 
bierno y Pascual Suero Canister, hierna te noemen 
den e demanda di herederonan Canister, Mercelina, 
Candelaria, Crisalta Anastacia Osepa-candelaria, 10. 
Alicia Virginia Candelaria, Edlin Andrea Candelaria, 
Marilva Dall. y hopi otro famia mas cu ta biba na Ran- 
cho. 

Rancho ta consisti di 165 cavel. 

E doño original tabata Domingo Manuel Wawoe kende 
a muri dia 9 di yanuari 1833. 

Rancho ta un tereno enorme cu a keda hopi decada 
sin reparti pero cu a haya stadus legal dia prome di 
april di 2007 caminda esnan cu por a proba cu nan 
tin derecho como heredero a haya papel como doño y 


sobra dje tereno a bay pa gobierno. 

Corte a dicta tambe ken ta esnan cu tin derecho di 
keda cu tereno a base di a biba hopi tempo riba e tere- 
no. 

E tereno di Rancho ta consisti di 12 hectare, 20 are y 
10 centiare. 

Nunca por a determina ken te herederonan di Wawoe 
pero dia 7 di april 2009 un total di 49 habitante a pidi 
pa nombra nan doño legal di pida tereno. 

Cu e desicion di Corte Supremo di Husticia a cera e 
caso y tur interesadonan ta na altura dje ultimo vere- 
dicto di Corte di Husticia di nos pais. 

Segun Gobierno di Corsou: 

Suministro di combustibel ta 
garantisa na Corsou 



WILLEMSTAD — For di momento cu a tuma nota 
di e susesonan cu a surgi relaciona cu Refineria Isla 
riba 15 di october ultimo, Gobierno di Corsou — como 
accionista di Aqualectra N.V, Curoil N.V. y Refineria 
di Corsou N.V. (RdK) — a cuminsa actua di forma ac- 
tivo pa haya conocemento y un bon bista di loke ta 
pasando. 

Ministernan Girigorie y McWilliam a sinta cu repre- 
sentantenan sindical PWFC y APRI pa tende di nan 
banda kico ta e cousanan spesifico cu a condusi na e 
situacion actual y tambe Refineria Isla B.V. 


fondonan di Aqualectra cu ta destina pa Refineria Isla. 
Hunto cu tur e partidonan embolbi, Gobierno como ac- 
cionista dje tres companianan di utilidad a palabra cu 
sindicatonan un acuerdo amplio pa por garantisa con- 
tinuidad di funcionamento di Refineria den e proximo 
lunanan, durante e transicion pa futuro 
Esaki ta nifica cu mester yega na un solucion caminda 
ta resolve e diferente desafionan cu cada partido ta 
encontra den e trayecto aki, sin cu esaki mester (sigui) 
resulta den escalacion di ponemento di beslag pa final- 
mente yega na un resultado positivo cu ta garantisa 
continuidad di nos refineria. 


Ademas, a sinta cu e Director di Aqualectra Curoil y 
Refineria di Corsou pa asina ricibi un bista completo. 
Einan a bin Sali na cla cu ta Aqualectra na prome in- 
stante e pone beslag riba fondonan di Refineria di Cor- 
sou pa despues RdK na su turno a pone beslag riba 


Gobierno di Corsou ta compronde e diferente accionnan 
cu a tuma luga y e preocupacion cu ta biba den nos co- 
munidad, en especial serca trahadonan di refineria. 
Importante pa Gobierno den tur esaki ta trankilidad y 
garantia di suministro di combustibel. 

Prome Minister a anuncia cu 

Gobierno y 
sindicatonan 
ta reuni otro 
siman riba 
e tema di 
indexering 



DIABIERNA otro siman, 25 di october, 
Gobierno y Sindicatonan lo reuni riba e 
tema di indexering. Durante e reunion aki 
Gobierno lo duna un presentacion. 

Manera ta conoci, for di april sindicatonan 
a bati na porta di Gobierno pa nan por 
haña indexering. 

Refiriendo n’esaki, Gobierno na mas di un 
ocasion a bisa cu financieramente e pais 
ta dilanti retonan hopi grandi y cu no tin 
espacio financiero pa cumpli cu indexerig 
manera a wordo haci den pasado. 

P’e motibo aki, Prome Minister Evelyn 
Wever-Croes a duna di conoce, cu Gobierno 
kier pa forma e comision cu sindicatonan 
y e Gobierno anterior a palabra na 2014 
pa mira kico ta bay haci cu indexering den 
future, pasobra e sistema cu den pasado a 
wordo atendi cu n’e no por sigui. No ta tur 
sindicato kier ta parti di e comision y esaki 
Gobierno mester atende cu e sindicatonan. 

Gobierno ta bou di hopi presion di Hulanda 
p’e tema di gastonan di personal cu tin cu 
baha y cualkier aumento di indexering ta 
nifica aumento di gasto di personal. Riba e 
puntonan aki, Gobierno a invita sindicato 
pa delibera diabierna 25 di october. 

A^Sra 

'pcM&iaC *%ome & 

Bendicion y bondad di Señor ta compañami tur dia di 
mi bida, lo mi biba den cas di Señor henter mi bida 
largo 

Cu dolor na nos curason, 
nos kier anuncia fayecimento di nos ser keri: 



Sra.Vda. Dora M. Gomez-Hidalgo 

Mihor conoci como"Mama Dora" 

*20-08-1929 - tl 7-10-2019 

Acto di entiero lo wordo anuncia despues 


A$fr, 

‘ ÇcMe’ud *i¥wte & @te*H4fauf 

Gradicimento y Invitacion 

Pa medio di esaki famia kier gradici tur esnan 
cu na un manera of otro a duna nos sosten, 
consuelo y forsa durante e tempo dificil cu 
e fayecimento y entiero di nos difunto stima: 



Clarita Erasmus 


Boso muestra di atencion ta di hopi aprecio y un gran 
sosten pa nos. Un danki na Aurora Funeral Home pa 
nan exellente trabou. 

Na mes momento nos ta invita famia, bisiña, amigo y 
conocirnan 

pa compaña nos na 3 Santo Sacrificio di Misa Santa 
Filomena na Paradera. 

Diasabra 19 di october pa 7'or di anochi. 

Diadomino 20 di october pa 10'or di mainta 
Diamars 22 di october pa 7'or di anochi. 

Boso presencia ta altamente aprecia. 



'PuK&uzt 


Gradicimento 


Pa medio di esaki famia kier a gradici tur esnan cu na 
un manera of otro a duna nos sosten, consuelo y forsa 
cu e fayecimento di nos difunto stima: 



Franciscus Gregorious van Cleef 

Boso muestra di atencion ta di hopi aprecio y un gran 
sosten pa nos. 


Au^ra 

Gradicimento y Invitacion 

Pa medio di esaki famia kier gradici tur esnan 
cu na un manera of otro a duna nos sosten, 
consuelo y forsa durante e tempo dificil cu 
e fayecimento y entiero di nos difuntonan stima: 



Jose Cecario Olivir 

Boso muestra di atencion ta di hopi aprecio y un gran 
sosten pa nos. Un danki na Aurora Funeral Home pa 
nan exellente trabou. 

Na mes momento nos ta invita 
famia, bisiña-, amigo- y conocirnan 
pa compaña nos na 1 Santo Sacrificio 
di Misa Santa Filomena na Paradera. 

Diasabra 19 di october pa 7'or di anochi. 
Despues di misa lo tin un santo rosario na cas: 
Caya Seida 16. 

Boso presencia ta altamente aprecia. 


Aqj&a 

'3u*tentd *i¥ome £ &ie*H4tonu 

Gradicimento / Invitacion 

Pa medio di esaki famia kier a gradici tur esnan cu na 
un manera of otro a demostra nan atencion durante e 
momentonan dificil di fayecimento y entierro di nos 
defunto stima: 



Filomena Elisabeth Morel 

mihor conoci como "Mena of Filo" 

* 19-11-1942 1 12-10-2019 
Boso muestra di atenshon ta di hopi aprecio y un gran 
sosten pa nos. 

Un danki na Aurora Funeral Home cu su tremendo 
servicio. 

Alabes nos kier a invita pa 3 santo sacrificio di misa cu 
lo tuma lugar na Misa Santa Anna na Noord: 

Diasabra 19 oktober 2019 pa 7'or di anochi 
Diaranson 23 oktober 2019 pa 6.30 or di anochi 
Diasabra 26 oktober 2019 pa 7or di anochi. 

Boso presencia lo ta altamente aprecia. 


aX. 

sp* - 

'Zuuencd 

"Señorta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 



Rolando Francisco Maduro 

*22-10-1947 +16-10-2019 

Oportunidad pa condolenciadialuna 21 di october 
2019 na Aurora Funeral Home di 7'or pa 9'or di anochi. 

Ta invita pa e acto di entiero cu lo tumalugardiaranson 
23 di octoberna Aurora Funeral Home di 2'or pa 4'or di 
atardi despues saliendo pa Santana central naSabana 
Basora. 

bin aki: Come here 
ban sali: Lets go out 
ban goza: Lets enjoy 


dushi ‘om: Delicious or great 
Ku tur mi amor: With all my love 
Ranka Lenga: To french kiss 





"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso dolor na nos curazon nos ta anuncia 
fayecimento inespera di: 



Igma Evelina Curie 

Mihor conoci como "Ima of Comer" 
*27-06-1958 -109-10-2019 


Na nomber di su 

Mama: tPetra Curie-Ras 

Tata: tSamuel Curie 

Yui: Gershwin Curie 

Rumannan: Jesus (Dolfi) Curie 

Samuel (Nando) Curie y yuinan 

Cecilia Curiey yuinan 

Celsa (Elsa) Kock-Curie y casa Gilberto 

(Tico) Kocky yuinan 

LourdesCurieyyui 

Raymond (Monchi) Curieyyuinan na 

Hulanda 


Frederick (Fedie) Curie y casa Sandra 

Mendoza y yiunan 

Humphrey (Black) Curie y casa Aida 

Aragon Riosyyiunan 

Melva Curie 

Georgina Curie y yuinan 

Omo- yTantanan: Sr. tJuan Cristobal Curie y casa 
tGregoria Curie-Henriquezy yuinan 
Sra.Vda. Gloria Winterdaal y yuinan 

Sr. Domingo (Miki) Ras y casa Rocio Alzate Restrepo y yiunan 

Sr.Vdo. Thomas Ras y yuinan 

Sr.Vdo. Serapio Ras y yiunan 

Sr. Fransisco (Fan) Ras y yuinan 

Sra.Vda. Reina de Cuba y yuinan 

Sr. Andres (Dichi) Ras y casa Marlene Ras-Lopez y yiunan 


Sobrino(a)nan: Mereldeth, Jessica y Nyshell y famia 

Hector y Mark y famia 

Gilbert, Gillaine y Ghislaine y famia 

Kenduard 

Georgino y Nikita 

San Jay, Joseann y Karol y famia 

Aideline y Osmar 

Edylianne y Nelgin y famia 


Prima(o)nan, comer- y compernan, ihanan, amigo(a)nan, 
conocirnan, su bon bisiñanan y ex-coleganan di Casino. 


Demas famianan: Curie, Ras, Kock, Loefstop, Mendoza, 
Aragon Rios, Henriquez, Molina, Gumbs, Nicasia, Gonzalez, 
Winterdaal, Alzate Restrepo, de Cuba, Albertsz, van der 
Linden, Lopez, Jansen, van der Biezen, famianan na Hulanda, 
Corsowy Merca. 


Ta invita pa asisti na e acto di entiero cu lo tuma lugar 
diasabra 19 oktober 2019 for di 2'or pa 4'or na misa 
Inmaculada Concepcion na Sta. Cruz despues pa santana 
Catholico di Sta. Cruz. 


Disculpa si den nos tristesa nos por a lubida algun familiar. 


Au^ra 

sp*-^ 

0 ?u*ten<il "ityotne £ (?ne*tt<xtontt 

"Señorta mi wardador, mi'n tin falta di nada 
Den cunucu di yerba berde e ta ponemisosega. 

Eta hibaminaawatrankil, 

Pa mi bolbehañaforsa". 

Salmo: 23 

Cu inmenso tristeza, peroconforme cu Papa Dios 
suboluntadnos ta anunciafayecimento di nos casa, 
mama, wela, y rumanstima: 



Juanita Jacintha Kip-de Mey 

*27-12-1943 - 115-10-2019 

Na nomber di: 

Su casa: Hubert Kip 

Suyiunan: Hubert Kip y LuvyCicilia 

Patrick Kip y Erika Perregil 
Sunieto(a)nan: Dayza, Reevan y Jayvan Kip 

lan Kip 

Rumannan: 

Ricardo (Rufo) de Mey y HenitaFarro 
llogia de Mey y BebeCroes 
Toribio de Mey y Rina Koolman 
Frans de Mey y Aceneida Gomez 
Mario de Mey y Nelly Boekhoudt 
t Ronnie de Mey 
Casimiro de Mey y Alcira de Cuba 
Enilda de Mey y Rosendo Koolman 
Marciano de Mey y Nelia Gomez 

Sobrina y sobrinonan, primo y primanan. 

Ihanan: llonka de Mey y Stephen Koolman 

Su primastima: Sisi 

Amiganan: Ana Louisa, Madel, Juliette y Rosy 

Full e famia di Taoist Tai Chi Society Aruba 

y demasfamia: de Mey, Kip, Cicilia, Perregil, Farro, 
Croes, Koolman, Boekhoudt, de Cuba, Erasmus, 
Thijsen, Henriquez, Yarzagaray, Camacho, Bermudez, 
Lampkin y Beuker 

Ta invitademasfamia, amistades y conocirnan pa 
asistinaacto di entiero y despedida cual lo tumalugar- 
diasabra 19 oktober 2019, di 9or pa 11 or di maintana 
Aurora Funeral Home y despuessaliendopa Santana 
CatoliconaSavaneta. 

Oportunidad pa condoleer ta diabierna 18 oktober 
2019 di 7'or pa 9'or di anochina Aurora Funeral Home. 

Si encaso cu den nos tristeza nos por a lubidaalgun 
persona of famia, nos ta pidinos mas sincerodisculpa. 

Nos ta pididespensa cu despues di entieronos no ta 
ricibibishita di condolencia. 


frei: A loved one 

Mi amor: My love 

ranka orea: To cheat on someone 

hole dushi: Smells good 

Hopi bon: Very good 

Un sunchi: A kiss 
Un braza: A hug 
Mi dushi: My sweetheart 


SP*' 


Autora 




'Putt&uzC r?Wg & 


“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu inmenso dolorna nos curason, 
nos ta anuncia cu a bay laga nos inesperadamene 
nos ruman, tanta y tanta grandi: 



Rosa de Lima Dirksz 

*30-08-1941 +14-10-2019 
Na nomber di 

Manera su yui: Antonio Dirksz 

Rumanan:tClara Dirksz-Dirksz y yuinan 
Jacinta Werleman-Dirksz y yuinan 
tEsteban, Dionisa Dirksz y yuinan 
tJuan Apolonio Dirksz 
tFransisco Dirksz y yuinan 
tAgrapina Candida Tromp-Dirksz 
Julio Dirksz y yuinan 
tJuliana Maria Dirksz 
tMarco Eusebio Dirksz 
Apolinario Dirksz y yuinan 

Sobrino y sobrinas, sobre sobrino y sobresobrinanas, 
ihanan, primo y primanan 

Bon bisinja di cas: Sra. Betty y sr. Lucio Werleman 
Amiga di cas: Sonia Dirksz 

Amigo di cas: Pablo Francisco Maduro (Bok) 

Demas famia: Dirksz, Ras, Leonardo, Werleman, 

Vrolijk, Peña, Tromp, Muñoz-Villa, Wernet, Brete, 
Bonilla, Croes, de Leeuw, Prescott, Maduro 

Si den caso den nos tristesa nos por a lubida algun 
persona of famia, nos ta pidi nos mas sincere 
disculpa 

Oportunidad pa condolencia: diabierna 18 di Novem- 
ber 2019 di 7’or pa 9’or di anochi na Shete # 11 

Ta invita pa asisti na acto di entiero cu lo tuma lugar 
diasabra 19 oktober 2019 for di 2’or pa 4’or di atardi 
na Aurora Funeral Flome despues pa santana 
Catholiko na St.Cruz 

Nos ta lamenta cu despues di entiero nos no ta ricibi 
bishita di condolencia na cas. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















